[{"text_idx": "#000000", "text": "Llwybr y Pysgotwr a Chwm Bychan"}, {"text_idx": "#000001", "text": "Llwybr hir trwy geunentydd arallfydol ac eangderau yn llawn hanes diwydiannol"}, {"text_idx": "#000002", "text": "Mae\u2019r daith gylchol hon yn cychwyn ym mhentref prydferth Beddgelert ac yn dilyn yr afon Glaslyn, gan ddringo i fyny trwy Gwm Bychan cyn disgyn i Lyn Dinas."}, {"text_idx": "#000003", "text": "Dyma lwybr heriol oherwydd ei bellter, ei esgynfeydd ac ar brydiau, ei dirwedd anwastad. Gall teithiau cerdded cymedrol byrrach fod yn addas i rai cerddwyr."}, {"text_idx": "#000004", "text": "Bydd y llwybr yn mynd a\u0302 chi drwy rai o ardaloedd mwyaf prydferth y Parc Cenedlaethol, gan gynnwys bwlch Aberglaslyn ac ehangder Cwm Bychan."}, {"text_idx": "#000007", "text": "Maes parcio Parc Cenedlaethol Eryri, Beddgelert"}, {"text_idx": "#000009", "text": "Cofiwch rhaid parcio mewn ardaloedd parcio dynodedig a pheidiwch byth a\u0302 pharcio mewn llefydd sydd yn rhwystro mynediad i gaeau neu ardaloedd preswyl."}, {"text_idx": "#000011", "text": "Byddwch yn ddiogel a helpwch i warchod cefn gwlad trwy ddarllen y wybodaeth am ddiogelwch a dilyn y Cod Cefn Gwlad."}, {"text_idx": "#000013", "text": "Yn o\u0302l y chwedl, cychwynnodd Llywelyn ar daith hela un diwrnod, gan adael ei fab yn cysgu\u2019n dawel yn ei grud a Gelert, ei gi ffyddlon, i wylio drosto."}, {"text_idx": "#000019", "text": "Erbyn hyn, mae\u2019r rheilffordd yn gweithredu fel rheilffordd dreftadaeth, ac mae\u2019r daith drwy fwlch Aberglaslyn yn un o rannau mwyaf poblogaidd ei thaith."}, {"text_idx": "#000020", "text": "Bydd y llwybr yn mynd a\u0302 chi drwy Gwm Bychan, heibio i weddillion hen fwyngloddiau copr. Roedd copr yn cael ei gloddio a\u2019i gludo i lawr y dyffryn gan ddefnyddio system car cebl. Byddai\u2019r mwyn wedyn yn cael ei gludo i Borthmadog ar geffyl a chert ac yna\u2019n cael ei gludo i Abertawe i\u2019w brosesu."}, {"text_idx": "#000021", "text": "Wedi dychwelyd i Feddgelert, byddwch yn mynd heibio Mwynglawdd Copr Sygun, sy\u2019n dyddio o ddechrau\u2019r 19eg ganrif. Fe gaewyd yn 1903 ond cafodd ei adfer yn gynnar yn yr 1980au cyn agor i\u2019r cyhoedd yn 1986."}]